Paleeväljak
Paleeväljak (vene keeles Дворцовая площадь) on Venemaa suuruselt teise linna Peterburi keskne linnaväljak, mis ühendab Nevski prospekti Paleesillaga. Sellel Talvepalee- esisel väljakul on toimunud palju ajaloolisi sündmusi, sealhulgas Verine pühapäev ja osa Oktoobrirevolutsioonist. Aastatel 1918–1944 kandis väljak Moissei Uritski mälestuseks nime Uritski väljak (vene keeles площадь Урицкого).